cyanic-selkie/wikianc huggingface dataset:
Erkeengelen Mikael
Mikael som helgen
St. Mikael er vernehelgen for Den katolske kyrkja, for Brussel; for dei sjuke, kurerar, kolonialhandlarar, tilsette på supermarknader, apotekarar, bakarar, banktilsette (1958), dreiarar, glassmeistrar, målarar, radiomekanikarar, radiologar, radioterapeutar, skreddarar, forgyllarar, bly- og tinnstøyparar, vegarar, vognmakarar, soldatar og riddarar, fallskjermjegarar, Mikael-ordenen, kyrkjegardar, sjelene, dei daude; ved dødsfare; mot pest; ved militære slag; mot freistingar; mot tore og anna uver, mot truande storm til sjøs.
Gunnar Grytås
Gunnar Grytås er ein norsk forskar, journalist og forfattar.
Han har blant anna arbeidd i avisene Nordlys, Dagens Næringsliv og Fiskeribladet, og han har vore forskar ved Noregs fiskerihøgskole, Universitetet i Tromsø.
Grytås har gitt ut fleire bøker om norsk kystkultur og fiskeripolitikk. Han stod bak historia til Norges Råfisklag i 2013, og var blant forfattarane bak fembandsverket Norges fiskeri- og kysthistorie.
Celje
Celje (tysk Cilli; ungarsk Cille) er den tredje største byen i Slovenia med opp under 50 000 innbyggjarar. Han er regionssenter i Nedre Steiermark og det administrative senteret i kommunen med same namn. Celje ligg nedanfor Celje borg der elvane Savinja (tysk Sann), Ložnica og Voglajna renn saman.
Historie
Den første kjende busetnaden i området rundt Celje dukka opp under Hallstatt-kulturen. Då keltarane budde her vart busetnaden kalla Kelea. Keltarane prega myntar i området.
Då området vart innlemma i Romarriket vart byen kalla Civitas Celeia. Han fekk byretta i år 46 e.Kr. som municipium Claudia Celeia under regjeringstida til keisar Claudius (41-54). I følgje skriftlege kjelder var byen velståande og tett folkesett med murar og tårn, mange marmorpalass, vide plassar og gater. Han vart kalla Troia secunda, eller den andre eller vesle Troja. Ein romersk veg gjekk gjennom Celeia frå Aquileia til Pannonia. Celeia vart raskt ein av dei mest velståande romerske koloniane og hadde mange flotte byggverk. Tempelet til Mars var kjend gjennom heile riket. Celeia vart ein del av Romarriket i lag med Aquileia om lag 320 e.Kr. under keisar Konstantin den store.
Byen vart herja av slavarar under folkevandringstida på 400- og 500-talet, men vart bygd opp att i tidleg mellomalder. I mellomalderen vart han først nemnd som Cylie i krønika til Admont, som vart skriven mellom 1122 og 1137.
Byen vart sete for grevane av Celje frå 1341 til 1456. Han fekk status som marknadsby på første halvdel av 1300-talet og byrettar frå grev Fredrik II den 11. april 1451. Etter at grevane i Celje døydde ut i 1456 gjekk regionen i arv til det habsburgske Austerrike og vart ein del av hertugdømet Steiermark. Bymurane og ei vollgrav vart bygd i 1473. Mange lokale adelsmenn konverterte til protestantismen under reformasjonen, men regionen konverterte tilbake til den romersk-katolske kyrkja under motreformasjonen. Celje vart ein del av Det austerrikske riket under napoleonskrigane, og i 1867 ein del av Austerrike-Ungarn.
Det første toget, langs linja mellom Wien og Trieste, kom til Celje 27. april 1846. I 1895 starta den vidaregåande skulen i Celje å nytte slovensk.
Den slovenske og tyske nasjonalismen auka på 1800- og tidleg på 1900-talet. Då Austerrike-Ungarn kollapsa i 1918 etter den første verdskrigen, vart Celje ein del av Kongedømet av serbarar, kroatar og slovenarar (seinare Jugoslavia). I denne perioden opplevde byen ei rask industrialisering og folketalet voks raskt.
Celje vart okkupert av Tyskland i april 1941. Gestapo kom til Celje 16. april 1941 og nokre dagar seinare vitja Heinrich Himmler. Byen vart bombardert av dei allierte, som gjekk for viktige kommunikasjonslinjer og militære installasjonar. Nasjonalhallen vart hardt råka.
Etter krigen var over vart den gjenverande tyske folkesetnaden i byen kasta ut. Det nye kommuniststyret nytta grøftene som vart grave ut som vern mot stridsvogner under krigen som massegraver. Desse vart fylt med kroatar, serbarar og slovenarar som hadde samarbeidd med tyskarane under krigen, samt sivile som hadde gått imot partisanane eller kommunistopprøret under krigen. Den jugoslaviske folkearmeen avretta meir enn 80 000 menneske, hovudsakleg kroatar, tyskarar og slovenarar, i Celje-området. Alle vart gravlagd i massegraver og det eksakte talet er ikkje kjend. Eit tog med sivile tyskarar frå Rann-området, vart stoppa nær Celje 5. august 1945 og plasserte i ein konsentrasjonsleir ved Teharje. Etter at leiren vart lagt ned i 1950 vart det bygd eit industriell avfallsplass over området for å skjule spora etter ugjeringane. I 1970-åra, 30 år etter krigen var over, bygde dei lokale styresmaktene barnehagar, skular, bustadblokker, hallar og andre bygg over dei gamle massegravene. I 1991, då Slovenia fekk sjølvstende, valde regjeringa å bygge eit minnesmerke over dei falne i Teharje.
I 2006 vart Celje sete i det nye bispedømet Celje, som vart oppretta av pave Benedikt XVI.
Kjelder
''
Norsk nasjonalblom
Norsk nasjonalblom er kåra ved to ulike høve. Første gong valde ein ut bergfrue og andre gongen røsslyng.
Bergfrue
Bergfrue (Saxifraga cotyledon) blei utnemnd av fagbotanikarar på ein internasjonal botanisk kongress i Asterdam i 1935, der representantar frå kvart land skulle kome med eit forslag frå sitt land. Bergfrue har hovudtyngda av si globale utbreiing i Noreg. Arten finst elles så vidt det er på Island, er svært sjeldan i Sverige, og finst berre i nokon få delar av Alpane og Pyreneane. Bergfrue er også fylkesblom for Møre og Romsdal.
Røsslyng
Røsslyng (Calluna vulgaris) blei kåra til nasjonalblom under ei avstemming hjå lyttarane i radioprogrammet Nitimen i 1976. Sjølv om røsslyng også er typisk for andre land (han er vel så vanleg i Skottland som i Noreg), er planten eit velkjent og svært synleg innslag i fjell- og kystområde i heile landet. Arten representerer såleis sider ved norsk landskap som mange opplever som «typisk norske», der han visuelt sett er knytt til det norske friluftsliv-fenomenet å «gå på tur».
Kjelder
Litteratur
Ueslei Raimundo Pereira da Silva
Han spela for klubbane Nagoya Grampus Eight, Sanfrecce Hiroshima og Oita Trinita.
Panjab i India
Panjab (persisk for 'fem elver'), også skrive Punjab, er ein delstat i India. Han utgjer minstedelen av det historiske området Panjab, og grensar til Panjab i Pakistan i vest, Jammu og Kashmir i nord, Himachal Pradesh i nordaust, Haryana i sør og Rajasthan i sørvest. Chandigarh, som er eit føderalt territorium, er hovudstad i Panjab og nabostaten Haryana.
Sikhisme er i dag den største religionen i indisk Panjab. Her ligg byen Amritsar med Det gylne tempelet, sikhane sin heilagaste stad.
Geografi
Størstedelen av Panjab er sletteland, med eit fjellmassiv i nord. Trass i lite nedbør er Panjab eit rikt jordbruksområde grunna kunstig vatning frå det store elvesystemet som dekker landet. Landbruket er rimeleg industrialisert og matvarehandel mogleggjort av gode vegar mellom landsbyar. Delstaten er kjend som «Indias kornkammer», og produserer 20 % av kveite, 14 % av bomull og 9 % av all ris dyrka i India. I tillegg blir det dyrka mykje frukt, grønsaker og sopp.
Historie
Delstaten utgjer den austre delen av landskapet Panjab. Dette var sameint som Sikhriket frå 1799 til 1849. Området kom under britisk styre då Det britiske austindiakompaniet annekterte Panjab i 1849.
Då Britisk India fekk sjølvstende i 1947 blei Panjab delt i ein hovudsakleg muslimsk og ein hovudsakleg sikhistisk og hinduisk del. Fleire fyrstestatar, med Patiala som den største, blei føyde til den nye delstaten. Dei blei skilde ut som Patiala and East Punjab States Union (PEPSU) i 1950, før dei fleste igjen blei del av Panjab i 1956. Nokre av dei, og distriktet Kangra, gjekk til Himachal Pradesh. Den indiske delstaten blei delt igjen i 1966, då den hinditalande delstaten Haryana blei skild ut.
På 1970-talet var Panjab prega av Den grøne revolusjonen, som gav betre økonomi, men også av aukande politisk uro. Mange sikhar meinte seg dårleg behandla av Kongresspartiet, og ein forlangte større sjølvstyre. Nokre grupper kravde også ein sjølvstendig stat for sikhar, «Khalistan». Konflikten toppa seg med at miltiante sikhar forskansa seg i Det gylne tempelet i 1984 og blei nedkjempa av den indiske hæren med store tap av menneskeliv. Eit tiår med vald i Panjab følgde. På 1990-talet hadde sjølvstendeforkjemparane mista mykje støtte i folket. Panjab har også hatt mykje uro mellom ulike samfunnsgrupper, som jatar og dalitar, og mellom innfødde panjabarar og innvandrarar frå dei fattigare delstatane Bihar og Uttar Pradesh.
Monte Isola
Monte Isola er ein by og kommune i provinsen Brescia i Lombardia i Italia. Byen ligg på ei øy med same namn i Iseosjøen. Øya har eit areal 4,5 km² og kommunen har 1 768 innbyggjarar.
Dei deuterokanoniske skriftene
Dei deuterokanoniske skriftene er etter den romersk-katolske tradisjonen:
Mieszko II Lambert av Polen
Mieszko II Lambert (fødd 990, død 10. eller 11. mai 1034) var konge av Polen frå 1025 til 1031, og seinare hertug av Polen frå 1032 til 1034. Han høyrte til Huset Piast, og var andre son av Bolesław I den modige.
Noko urettferdig fekk han tilnamnet Gnuśny (som kan omsetjast som 'den late'), som kanskje var meint å skulle reflektere den uheldige måten styret hans enda på. I byrjinga av regjeringstida hans var han derimot ein dyktig og talentfull herskar, som vidareførte faren sin vellykka politikk.
Mieszko tok over makta (og krona seg sjølv til konge) etter faren døydde, og forviste truleg dei to brørne sine (Bezprym og Otto) frå landet. Han organiserte to vellukka invasjonar av Sachsen i 1028 og 1030, og kom slik den nye tyske keisaren Konrad II i førevegen då han var i ferd med å gå til krig mot Polen. Seinare førte Mieszko defensive krigar mot tyskarane, tsjekkarane og hertugane av Kievriket.
Banjul
Banjul er hovudstaden i Gambia og ligg på øya St. Mary's Island der Gambiaelva renn ut i Atlanterhavet. Byen er ein av dei minste hovudstadene i Afrika, og blir ofte kalla ein diger landsby. I 2014 hadde han eit estimert folketal på 489,000. Den største byen og det økonomiske senteret i landet er Serekunda.
Mieszko II Lambert av Polen
Polen fann seg etterkvart i ein vanskeleg situasjon, då nabostatane til riket prøvde å vinne tilbake områda som Mieszko I og Bolesław I hadde erobra, samstundes som Mieszko II sine to brør – i sin kamp om makta – søkte støtte frå ei tysk-russisk koalisjon. Mieszko heldt ikkje ut det samtidige åtaket på riket i 1031 av Konrad II (med Otto) i vest og Jaroslav I (med Bezprym) i aust, og flykta til Tsjekkia, der han vart teke til fange av den tsjekkiske hertugen Oldřich.
Banjul
St. Mary's Island ligg mindre enn 1 meter over havet. Delar av byen er dermed utsette for flaum og havstiging.
Mieszko II Lambert av Polen
I mellomtida tok Bezprym over makta i Polen. Det brutale styret hans førte derimot til at han vart drepen nokre månader seinare. Etter Bezprym døydde i 1032 vart Mieszko sett fri, og etter han kom tilbake til Polen prøvde han å vinne tilbake makta.
Banjul
Historie
Britane grunnla byen i 1816 som ein handelsstasjon og eit utgangspunkt for å nedkjempa slavehandelen. Dei gav han namnet «Bathurst» etter Henry Bathurst, som var britisk minister for koloniane. Namnet blei endra til Banjul i 1973.
Mieszko II Lambert av Polen
For å sikre støtte hos den tyske keisaren måtte han derimot sei frå seg kongetittelen, og dele det polske territoriet i tre delar – mellom seg sjølv, bror sin Otto og slektningen Dytryk. Slik kom han tilbake til makta som hertug av den største av dei tre landdelene, men denne tredelinga vart derimot ikkje langvarig, for etter Otto døydde tok han over hans landdel, forviste Dytryk og klarte slik – kort tid før han døydde å samle Piastane sitt rike.
Banjul
Kommunikasjon
Banjul er den einaste hamnebyen i landet. Saman med peanøttprodukt, som er hovudeksportvara til Gambia, blir òg andre varer som bivoks, palmeolje, palmetrevyrke og dyreskinn frakta ut frå byen. Banjul har òg ein internasjonal flyplass i Yundum, 30 km sørvest for byen.
Mieszko II Lambert av Polen
Situasjonen i landet vart derimot ikkje stabilisert – under Bezprym sitt styre hadde det kome til opprør blant jordeigarar og bønder mot stormennene og kyrkja (den paganske reaksjonen), og etter Mieszko døydde vart landet ytterlegare svekka av indre anarki. Kona hans og sonen vart forvist frå landet, kaoset vart forsterka med tsjekkarane sine plyndretokt i riket (mellom anna vart Gniezno lagt i grus).
Banjul
Kommunikasjon
Byen har samband med det indre av landet og med Senegal via ei ferje som kryssar Gambiaelva til Barra, og av motorvegen Banjul-Serekunda Highway. Det går også ferje til Basse Santa Su opp Gambiaelva.
Mieszko II Lambert av Polen
Under Mieszko II si tid mista Polen områda Bolesław I hadde erobra: Morava, Łużyce, Milsko og Raudrutenia (Aust-Galicia). Etter Mieszko I og Bolesław I sine vellukka styre hamna den unge polske staten under Mieszko II – som følgje av mange forskjellige faktorar vel å merke – i ein svekka og uklår posisjon.
Banjul
Monument
Arch 22, Tjuetobogen, er porten til Banjul og bygd til minne om militærkuppet som skjedde den 22. juli 1994. Den boga porten er 35 meter høg og står midt på ein open plass som òg er ein del av monumentet.
Rekneskapsanalyse
Rekneskapsanalyse er eit delområde innanfor fagfeltet finansrekneskap (også kalla ekstern rekneskap i motsetnad til intern rekneskap). Finansrekneskap vert delt i områda utarbeiding av finansrekneskap (gjerne berre kalla finansrekneskap) og rekneskapsanalyse, dvs bruk av den utarbeida finansrekneskapen til økonomisk kontroll eller økonomiske avgjerder.
Rekneskapsanalyse har som mål å avdekkje underliggjande økonomiske forhold i den verksemda som vert analysert. Rekneskapsanalyse vert gjerne kopla med strategisk analyse til strategisk rekneskapsanalyse. Strategisk analyse er den kvalitative analysen medan rekneskapsanalyse er den kvantitative analysen (talanalyse). Målet er det same - å forstå underliggjande økonomiske forhold.
Utgangspunktet for rekneskapsanalyse er den rapporterte finansrekneskapen - og vert vanlegvis gjennomført i tre steg: 1) Omgruppering for rekneskapsanalyse. 2) Analyse og justering av målefeil i rapporterte tal. 3) Forholdstalsanalyse. Resultatet av analysen er innsikt i underliggjande økonomiske forhold som kan nyttast vidare til kreditt- og/eller verdivurdering av den analyserte verksemda.
Omgruppering for analyse inneber at rekneskapstala vert omgrupperte frå rapporterte tal til omgrupperte tal som på ein betre måte får fram det analytikaren ynskjer. Eit døme er at rapporterte tala fokuserer på nettoresultatet ("earnings") i samsvar med god rekneskapsskikk i Noreg eller internasjonalt. Men for analyse, særleg investororientert analyse, er det relevant å fjerne unormale postar for slik berre å fokusere på det normaliserte resultatet. I den omgrupperte resultatoppstillinga vert det difor skilt mellom unormalt og normalt resultat, frå drift og frå finansiering.
Analyse av målefeil tek sikte på å finne ut kor godt rapporterte rekneskapstal syner underliggjande økonomiske forhold. Avvik mellom rapporterte og "faktiske" tal er målefeil. Desse målefeila kan kome på grunn av historisk kostprinsippet (målefeil av type 1), dårleg periodisering innanfor historisk kost (type 2) eller på grunn av kreativ rekneskapsføring (type 3). Analysen av målefeil har som mål å finne ut kor rapporterte tal avvik frå verkelege tal. Dersom slike avvik vert funne av analytikaren, er det naturleg å justere for desse målefeila. Det omgrupperte og justerte resultatet vil i investororientert analyse vere eit normalisert resultat som på ein god måte reflekterer underliggjande økonomiske forhold.
Forholdstalsanalyse tek utgangspunkt i omgrupperte og justerte tal. Det er vanleg å skilje mellom to typar forholdstalsanalyse - analyse av risiko og analyse av lønsemd. Analyse av risiko tek sikte på å avdekkje kortsiktig likviditetsrisiko eller langsiktig soliditetsrisiko - og vert gjerne oppsummert gjennom syntetisk rating. Analyse av lønsemd samanliknar rentabiliteten til verksemda med det estimerte kravet til avvkasting. Rentabiliteten vert også splitta opp i underliggjande kjelder til lønsemd. Fokuset er gjerne på drift og finansiering. Analyse av rentabilitet er nært knytt til analyse av vekst.
Meloria
Meloria er ei lita øy utanfor kysten av Toscana i Tyrrenhavet i Italia. Ho ligg like utanfor Livorno og er omringa av grunner. Ho var åstad for to sjøslag i mellomalderen.
Det første slaget ved Meloria, 3. mai 1241, vart utkjempa av flåten til keisar Fredrik II i allianse med Pisa mot ein skvadron frå Republikken Genova. Slaget enda med siger til Fredrik og Pisa.
Det andre slaget vart utkjempa 6. august 1284 og var historisk viktigare. Vanlegvis referer «slaget ved Meloria» til dette slaget. Det var eit typisk mellomaldersk sjøslag og førte til Pisa sitt fall som sjøfartsnasjon etter siger til Genova.
Eggella
Eggella er ein skjoldvulkan sentralt på Kamtsjatka i Russland. Vulkanen ligg på vestsida og sør i Sredinnyjfjella.
Wildschönau
Wildschönau er ein kommune i distriktet Kufstein i forbundslandet Tirol i Austerrike. Kommunen har ei flatevidd på 97,4 km² og i kring 4 200 ibuarar. Kommunesenteret Oberau ligg 936 meter over havet, seks kilometer sør om Wörgl.
Kommunen omfattar dei fire kyrkjebygdene Niederau, Oberau, Auffach og Thierbach og ein del spreidde gardsbruk, og ligg i ein 24 km lang dal i Kitzbüheleralpane. Turisme er hovudnæring i kommunen, både sommar og vinter. På det feltet legg aktørane i Wildschönau vekt på å skilje seg ut frå den hektiske ski-valfartsstaden i nærliggande Kitzbühel. Landbruk spelar òg ei økonomisk rolle. Mange ibuarar pendlar til arbeid i andre kommunar.
Gruvedrift var i lang tid ei viktig næring i Wildschönau.
Hjartøya i Steigen
Mulfjorden ligg på austsida av Hjartøya.
Luke Howard
Luke Howard var ein britisk meteorolog med breie interesser innanfor vitskap. Det største bidraget hans til vitskapen er skyklassifiseringssystemet som han la fram for Askesian Society i 1802.
"Skyer er emne for visse særprega omformingar, danna av dei generelle forholda som påverkar alle variasjonar i atmosfæren; dei er ofte like gode synlege indikatorar på drivkreftene til desse variasjonane som ansiktet er det for sinnstilstanden til eit menneske."
Howard var ikkje den første til å klassifisere skyer. Jean-Baptiste Lamarck (1744-1829) hadde tidlegare sett fram ei liste som skildra skyer på fransk, men Howard sitt system vart meir populært sidan han brukte universell latin og hadde med skyene sin mogelegheit til å forandre seg. Ved å bruke ein liknande metode som Linné brukte i biologien på skyer, fann Howard ei elegant løysing på problemet med å namngje overgangsformer i naturen.
I tillegg til det grunnleggande arbeidet på skyer medverka Howard til mange artiklar på andre meteorologiske emner, men ikkje med like stor suksess. Han var ein pioner innan urban klima og gav ut The Climate of London i 1818-20, som inneheldt daglege observasjonar av vindretning, lufttrykk, maksimumstemperatur og nedbør. Her forkasta han òg James Hutton sin teori om regn utan å kome opp med ein alternativ forklaring.
Howard var opphavleg farmasøyt av yrke, og blei vald inn i Royal Society i 1821. Han var ein kvaker og konverterte seinare til den religiøse rørsla Plymouth Brethren. Han var fødd og budde i London, men i åra 1824-1852 heldt han seg i Ackworth, Yorkshire der dottera hans, Rachel, grunnla ein skule.
Ryoji Ujihara
Ryoji Ujihara er ein tidlegare japansk fotballspelar.
Han spela for klubbane Nagoya Grampus Eight, Albirex Niigata, Sagan Tosu, Montedio Yamagata og Thespa Kusatsu.
Ryuta Hara
Ryuta Hara er ein tidlegare japansk fotballspelar.
Han spela for klubbane Nagoya Grampus Eight, Kyoto Purple Sanga, Montedio Yamagata og Shonan Bellmare.
1128 Astrid
1128 Astrid er ein hovudbelteasteroide og går i bane innanfor asteroidefamilien Astrid. Han blei oppdaga den 10. mars 1929 av Eugène Joseph Delporte ifrå Observatoire Royal de Belgique i Uccle.
Oberösterreich
Oberösterreich er eit forbundsland (Bundesland) i Austerrike. Hovudstaden er Linz, arealet er 11 982 km² og folketalet 1 465 045 (2017). Forbundslandet ligg nordvest i Austerrike og har grense til Tyskland og Tsjekkia. Det offisielle språket er tysk.
Forvaltning
Oberösterreich består av 15 distrikt (Bezirke), som har namn etter administasjonsseta, og tre bydistrikt (Statutarstädte):
Elovskij
Elovsky er ein skjoldvulkan sentralt på Kamtsjatka. Vulkanen består av fleire overlappande små basaltiske skjoldvulkanar. Elovsky ligg aust for ryggen av Sredinnyjfjella.
Elektro-optikk
Elektro-optikk er ei grein av optikken og atomfysikken der verknaden av elektriske felt på optiske fenomen vert handsama. Verknadane skuldast at elektronbanane til atoma i stoff som sender ut, slepp gjennom eller absorberer lys, vert endra når stoffet vert utsett for elektriske krefter. Som følgje av dette kan bølgjelengda og polarisasjonstilstanden til lyset endrast. Dei viktigaste elektro-optiske fenomen er elektro-optisk dobbeltbryting eller kerreffekt og starkeffekt.
Stor-Polen
Stor-Polen (polsk Wielkopolska, latin Polonia Maior) er ein historisk region i sentralvestlege delar av Polen langs elva Warta, med hovudbyane Poznań, Gniezno og Kalisz.
Stor-Polen utgjorde kjernen i den unge polske mellomalderstaten, og vert derfor ofte rekna for å vere vogga til Polen. Regionen omfattar store delar av områda som vert drenert av Warta og bielvane hennar, og kan delast opp i to geografiske hovudområde – innsjøområdet i nord og flatlandet i sør. Det historiske Stor-Polen ligg i dag i Storpolske voivodskap og delar av voivodskapa Lubusz, Kujawy-Pomorze og Łódź-voivodskapet.
Området var i byrjinga kjend under namnet «Polonia» (Polen) – namnet «Polonia Maior» vart teke i bruk først på 1300-1400-talet (i motsetnad til «Polonia Minor» – Vesle-Polen i sør).
Cavity Search Records
Cavity Search Records er eit plateselskap frå Portland i Oregon som vart starta i 1992 av Christopher Cooper og Denny Swofford. Selskapet er mest kjend for å ha utgjeve Elliott Smith sitt første album.
Kjelder
.
Holm of Scockness
Holm of Scockness er ei lita øy i Orknøyane i Skottland, mellom Rousay og Egilsay. Ho vert i dag hovudsakleg nytta som beitemark.
Namnet er av norrønt opphav og tyder «den vesle øya med det krokete neset».
Geografi
Øya består av raud sandstein som naboøyane. Øya har ei form som minnar om eit kart over India og «peikar» sørover.
I nord ligg Rousay Sound, og mellom øya og sjølve Rousay ligg Sound of Longstaing. Egilsay ligg på andre sida av Howie Sound. I søraust ligg Kili Holm og rett nord ligg austsida av Wyre.
Partegora
Partegora (italiensk Isolina Partegora, lokalt kalla Isulin) er ei lita øy i bukta Angera i Maggioresjøen i Italia. Ho er den einaste øya i innsjøen som ligg i regionen Lombardia. Det meste av kystlinja består av myraktig kratt, men det er ei sandstrand på sørsida av øya.
Isla de Lobos
Isla de Lobos ) er ei lita øy i Kanariøyane i Spania, berre 2 km nord for øya Fuerteventura. Ho har eit areal på 4,6 km². Øya har vore eit naturreservat utan permanent menneskeleg busetnad sidan 1982. Turistar kan nå øya via ein kort båttur frå Corralejo på Fuerteventura. Øya har nokre fasilitetar og nokre hus for lokale fiskarar. Det lokale fyret vart automatisert i 1968.
Partegora
I følgje segna skal helgenane Giuglio og Giuliano ha stoppa på øya. Eit anna segn fortel at det var på Partegora at Arialdo Alciato, diakonen frå Milano og den reformvennlege patarinen, vart martyrdrepen i 1076 etter ordre frå erkebiskop Guido da Velate. I 1776 oppdaga Alessandro Volta sumpgass eller metan her.
Isla de Lobos
I 1405 var Isla de Lobos forsyningsbase då Jean de Béthencourt erobra Fuerteventura.
Ars nova
Ars nova (latin 'Den nye kunsta') er nemninga på ein musikalsk stilretning som rådde i Europa det meste av 1300-talet. Stilen oppstod i Frankrike. Stilen vert rekna som einerådande frå om lag 1310 til 1377, då Guillaume de Machaut døydde.
Isla de Lobos
Kjelder
''
Knut Are Tvedt
Knut Are Tvedt er ein norsk sakprosaforfattar. Han er cand.philol. med hovudfag i historie. Tvedt er særleg kjend som redaktør og fagansvarleg i Store norske leksikon og av bokverket Oslo byleksikon.
Ars nova
Stilen vart nytta første gongen i tilknyting til verket Roman de Fauvel, eit satirisk skrift retta mot kyrkja. Philippe de Vitry sette musikk til diktverket, og soleis er ars nova knytt direkte til eit gryande oppgjer med paveveldet, særskild pavane i Avignon.
Aarwangen
Aarwangen  er ein kommune i distriktet Oberaargau i kantonen kantonen Bern. Kommunen har kring 4000 innbyggjarar og ligg ved elva Aare.
Ars nova
I meir utvida språkbruk, oftast nytta av dei fleste musikkhistorikarar, tyder ars nova-musikken på 1300-talet i det heile, ikkje berre i Frankrike. Ein snakkar difor òg om italiensk ars nova, mest knytt til komponisten Francesco Landini.
Attåt Vitry, er den mest sentrale komponisten innanfor retninga Guillaume de Machaut. Retninga såg utviklinga av verdsleg fleirstemd song, i ei rekkje former, Rondeau, Virelai og andre. Den isorytmiske motetten vart og utvikla på denne tida. Isorytmikken vart til som eit motstykke til dei rytmiske strukturane som hadde rådd i musikken hundreåret før. Ars nova gjorde det mogleg for komponistane å eksperimentere på nye vis, og finne nye og djervare harmoniske verkemedel. Karakteristisk for stilen er kadensen, ein paralell kvint frå sjuande trinnet til grunntrinnet.
Ei anna nyskaping på 1300-talet kom innanfor notasjonen. Philippe de Vitry bygde ut dei gamle notesystema, slik at dei kunne skipast til nye og meir utfordrande rytmar.
Kenji Hada
Kenji Hada er ein tidlegare japansk fotballspelar.
Han spela for klubbane Nagoya Grampus Eight, Mito HollyHock og FC Ryukyu.
Stor kjellaredderkopp
Stor kjellaredderkopp (Meta menardi) er ein edderkoppart i familien kjeveedderkoppar. Hoer kan ha ei lengd på opptil 17 mm, medan hannar kan bli opptil 12 mm. Arten finst i Eurasia og Nord-Afrika. Vaksne dyr lever på mørke stader som holer, tunnelar og kjellarar.
Artane i slekta Meta liknar kvarandre i stor grad, men med varierande fargar, sjølv om einskilde kan ha artstypiske flekkar (mønster). For å vere trygg på kva art det er tale om, er ein ofte nøydd til å undersøkje kjønnsorgana til dei kjønnsmogne individa; hjå hoene [kalla] egpigynet, hjå hannane siste leddet av pedipalpane. I Noreg finst berre Meta menardi (av Meta-slekta), så å avgjere kva art det er tale om er normalt ikkje noko problem. Lengre sør i Europa finst den nærskylde Meta bourneti.
Kjellaredderkoppen held til på mørke, litt fuktige stader som grotter, holer, tunnelar, kloakkleidningar, kjellarar, kummar og liknande. Dei kan vere svært talrike, og ofte dannar dei store koloniar, dersom dei trivst. Kjellaredderkoppar er relativt treige og bevegar seg sakte. Dei leiter ofte etter ein eigna stad å etablere seg.
Ein myte seier at kjellaredderkoppar kan ta livet av menneske, men dette er ikkje rett. Han kan verke farleg på grunn av storleiken og kan bite, men eit bitt kjem knapt gjennom huda til eit menneske. Gifta har heller ingen verknad på menneske.
Klementin
Klementin er ei frukt i småsitrus-gruppa. I 1902 klarte presten Pierre Clément frå Algerie å krysse mandarinen med ei anna sitrusfrukt, pomerans. Klementinar inneheld vanlegvis ikkje steinar, men det kan førekome. Klementinen har ein fin balanse mellom sukker og syre. Han er ei flattrykt frukt, med tynt oransjefarga skal. Det finst mange variantar av klementinen, men det er stort sett berre spesialistar som klarar å sjå skilnaden på desse, og alle sortane vert pakka og eksporterte som klementinar. Dei fyrste variantane ein fann i Spania heiter Marisol og Oroval. Hovudsorten i Marokko har namnet Fina, den var òg den viktigaste i Spania tidlegare, der den har vorte erstatta av Clemenules, som gjev frukt med betre storleik. Når det gjeld forlenging av sesongen for frukta, har spanske Hernandina og marokkanske Nour gjort det mogleg til langt ut i februar. I Noreg vert klementinane kjøpte frå Spania og Marokko i perioden oktober–februar. Ein kan også skaffe dei frå Korsika.
Sacca Fisola
Sacca Fisola er ei kunstig øy i Venezialagunen. Ho består stort sett av eit moderne bustadområde som ligg i vestenden av øya Giudecca. Ho er forbunde til Giudecca via ei bru og i nord til Sacca San Biago.
Montaña Clara
Montaña Clara (spansk for «lysfarga fjell») er ei lita øy i Chinijoøyane, nordaust i Kanariøyane, berre om lag 2 km nordvest for La Graciosa. Øya er berre 1,33 km² stor. Det høgaste punktet på øya ligg 256 meter over havet.
Montaña Clara er ein del av naturreservatet Parque Natural del Archipiélago Chinijo], som er ein opphaldsstad for sjøfugl.
Lundøya
Lundøya er ei øy i Steigen kommune i Nordland. Øya ligg mellom Engeløya i Steigen og Skutvik på fastlandet i Hamarøy, i utløpet av Sagfjorden. Øya har eit areal på 26,7 km². Det høgaste punktet på Lundøya er Lundtinden på 803 moh. Lundøya er i dag fråflytta. Øya vart erklært som fråflyttingsområde i 1971.
Rundebrua
Rundebrua er ei fritt frambygg-bru som kryssar Rundasundet mellom Remøya og Runde i Herøy kommune i Møre og Romsdal. Brua er 428 meter lang. Ho blei opna 3. mars 1982 og er ein del av Fv18.
Novovolynsk
Novovolynsk (ukrainsk Нововолинськ) er ein by i Volyn oblast i Ukraina. Byen har kring 55 000 innbyggjarar.
Novovolynsk vart bygd i 1950 som ein gruveby i Sovjetunionen.
L'Abbaye
L'Abbaye  er ein kommune i distriktet Jura-Nord Vaudois i kantonen Vaud. Kommunen har kring 1200 innbyggjarar.
Masahiro Iwata
Masahiro Iwata er ein tidlegare japansk fotballspelar.
Han spela for klubbane Nagoya Grampus Eight, Clementi Khalsa, SC Tottori og FC Gifu.
Fylkesveg 18 i Møre og Romsdal
Fylkesveg 18 i Møre og Romsdal (Fv18) går mellom Straumane og Runde i Herøy kommune. Vegen er 15,6 km lang.
Poveglia
Ho har hatt ei uheldig historie og enkelte meiner at det spøkjer her. I antikken vart ho nytta til å isolere tusenvis av offer for pest og dei tre gongane Svartedauden spreidde seg gjennom Europa vart øya effektiv nytta som ei stad der dei råka vart plassert for å døy. Det vart rekna som ein effektiv måte å halde infiserte menneske borte frå dei friske. Ein reknar med at 160 000 menneske døydde på øya gjennom historia.
I 1922 vart det bygd eit psykiatrisk sjukehus på øya. I følgje rykea skal mange av pasientane ha sett dei pinte andene til pestoffera kort tid etter dei kom her. Legen der undersøkte dette med å utføre brutale lobotomeringar og medisinske eksperiment. Han skal visstnok ha sett eit gjenferd sjølv og hoppa utfor tårnet på sjukehuset. Etter dette vart sjukehuset forlate.
I dag vert øya hovudsakleg nytta til jordbruk (hovudsakleg vinranker) og er ikkje open for turistar.
Cevennane
Cevennane (fransk Cévennes) er ei fjellkjede i sørlege og sentrale delar av Frankrike, som dekkjer delar av departementa Gard, Lozère, Ardèche og Haute-Loire.
Ordet Cevennane kjem av gallisk Cebenna, som vart latinisert av Julius Caesar til Cevenna.
Cevennane er ein del av Massif Central. Dei går frå Montagne Noire og nordaustover til Monts du Vivarais, og det høgaste punktet er Mont Lozère på 1 699 m. Ein annan stor fjelltopp er Mont Aigoual på 1 567 m. Loire og Allier renn mot Atlanterhavet, Ardèche og sideelvane Chassezac, Cèze, Gardon renn ut i Rhône, medan Vidourle, Hérault og Dourbie munnar ut i Middelhavet. Regionen inneheld ein nasjonalpark, Parc National des Cévennes, oppretta i 1970 og Parc Naturel Régional des Monts d'Ardèche.
Område er kjend for sine store samfunn av protestantar eller hugenottar. Under regjeringstida til Louis XIV, flykta dei fleste hugenottane frå Frankrike, særleg etter opphevinga av Kunngjeringa i Nantes i 1685. Samfunnet i Cevennane heldt seg derimot i ro, og var verna av det åslendte landskapet. I 1702 gjekk denne folkegruppa, kalla camisardar, imot monarkiet. Dei to sidene vart einige om fred i 1715.
Edinho Baiano
Edinho Baiano er ein tidlegare brasiliansk fotballspelar.
Han spela for klubben Kyoto Purple Sanga.
Tannøya
Tannøya er ei øy i Hamarøy kommune i Nordland. Øya ligg inst i Vestfjorden, nordvest for Ulvsvåg ved innløpet til Presteidfjorden. Det høgaste punktet på øya er Tannøytuva på 231 moh.
Frida Kahlo
Frida Kahlo, døypt Magdalena Carmen Frieda Kahlo y Calderón, var ein meksikansk kunstmålar.
Ho var fødd i Coyoacán, som på den tida var ein liten busetnad i utkanten av Mexico by. Faren hennar var målar og fotograf av tysk-jødisk opphav. Familien hans kom opphavleg frå Oradea i Romania.
Taisei Fujita
Taisei Fujita er ein tidlegare japansk fotballspelar.
Han spela for klubbane Nagoya Grampus Eight, FC Tokyo, Tokyo Verdy, Tokushima Vortis og FC Machida Zelvia.
Frida Kahlo
Kahlo tok til å måla etter ei alvorleg trafikkulukke i 1925. Dei livsvarige smertene hennar etter ulukka var tema for mange av bilda hennar. Heile 45 av dei 143 bilda hennar er sjølvportrett. I tillegg til personlege erfaringar skildra ho òg det harde livet kvinner levde. Ho var òg påverka av kulturen til dei meksikanske urfolka, som ho avbilda i lyse fargar, med ei blanding av realisme og symbolikk.
Den kjende målaren Diego Rivera blei interessert i kunsten og i kvinna bak han. Dei to gifta seg, skilde seg, for så å gifta seg på nytt. Kahlo var aktiv kommunist, og det blei hevda at ho hadde eit forhold til Lev Trotskij. Etter at Trotskij blei myrda fordømde likevel Kahlo han, og kalla det maoistiske Kina for «det nye håpet for sosialismen». Heimen hennar var pynta med mykje sosialistisk kunst, mellom anna portrett av Marx, Engels, Stalin, og Mao.
Sjølv om arbeida til Kahlo har blitt klassifisert som surrealistiske, og ho nokre gonger stilte dei ut saman med europeiske surrealistar, motsette ho seg denne merkelappen. Hennar interesse for kvinnemotiv og den figurative ærlegdommen ho uttrykte dei med, gjorde at ho fekk kultstatus i mange feministiske kretsar i siste halvdel av 1900-talet.
Kahlo døydde den 13. juli 1954 av blodpropp i lungene. Oska hennar er sett i ei førkolumbisk urne som er stilt ut i den tidlegare heimen hennar, La Casa Azul (Det blå huset) i Coyoacán, som blei gjort om til eit museum som også stiller ut mange av verka hennar.
Ein biografisk dokumentar med tittelen Frida Kahlo blei laga i 1982 i Tyskland. Den inneheld også ein del arkivmateriale. I 1984 regisserte Paul Le Duc filmen Frida, naturaleza viva (Frida, levende natur), der Ofelia Medina speler Frida Kahlo. I 2002 laga Miramax ein spelefilm med tittelen Frida, der Salma Hayek spelte tittelrolla.
Sveriges socialdemokratiska arbetareparti
Sveriges socialdemokratiska arbetareparti (SAP), Socialdemokratiska arbetarepartiet, Socialdemokraterna, nokre gonger korta berre til s, vart grunnlagt i 1889. Partiet har lenge vore det største politiske partiet i Sverige. Magdalena Andersson vart vald til partileiar den 30. november 2021.
Partiet i regjering
Frå 1932 sat partiet i regjering alle år fram til 1976, berre avbrote av Bondeförbundet si sommarregjering frå juni til september 1936.
Kjende sosialdemokratar
Sjå òg Kategori:Svenske sosialdemokratiske politikarar
Nord-Kérkyra
Nord-Kérkyra (gresk Βόρεια Κέρκυρα, Vória Kérkyra) er ein kommune i periferieininga Kérkyra i periferien Dei joniske øyane i Hellas. Nord-Kérkyra omfattar den nordlege delen av øya Kérkyra.
Administrativ inndeling
Kommunen vart danna i 2019 ved at ein delte opp den tidlegare kommunen Kérkyra. Han omfattar desse kommunaleiningane som fram til 2011 hadde vore eigne kommunar.
Bokstaven tau
Tau (Τ, τ) er den nittande bokstaven i det greske alfabetet. Bokstaven svarar til T i det latinske alfabetet.
Nord-Kérkyra
Byar og tettstader
Dei største byane og tettstadene i kommunen er:
Småøyar i kommunen:
Fabrício André Pires
Fabrício André Pires er ein tidlegare brasiliansk fotballspelar.
Han spela for klubben Kyoto Purple Sanga.
Alba (fleirtyding)
Alba kan vera:
Hardangersaum
Hardangersaum er ein broderingsstil som baserer seg på uttrekkssaum med rettvinkla kanting — anten i same eller liknande farge som det kvite eller lyse bakgrunnsstoffet («kvitsaum») eller i mørk, gjerne svart, kontrastfarge («svartsaum»). Hardangersaumen har tradisjonelt særleg vore bruka i og kring Hardanger, men vart i samband med den norske nasjonalismen fram mot 1905 og framvoksteren av folkehøgskulane spreidd over heile Noreg med status som «nasjonal» stil.
Hardangersaum blir bruka mykje til dukar og pyntehanddukar over heile Noreg. I Hardanger har hardangersaumen særleg vore bruka til forklede og skaut.
Forbundslandet Salzburg
Salzburg er eit forbundsland (Bundesland) i Austerrike. Hovudstaden er Salzburg, arealet er 7 154 km² og folketalet 521 238 (2003).
Geografi
Salzburg ligg vest i Austerrike, og har grense til Tyskland i nord og Italia i sør. I aust ligg dei austerrikske forbundslanda Oberösterreich, Steiermark og Kärnten, i vest forbundslandet Tirol. Den viktigaste elva i delstaten er Salzach, som munnar ut i elva Inn. I sør er fjella Sentralalpane (Hohe Tauern), fleire av toppane er på over tre tusen meter, i aust og nord Dachstein-massivet og Berchtesgaden-Alpane.
Noorderhaaks
Noorderhaaks, òg kalla Razende bol, er ein sandbanke i Nordsjøen i Nederland, eit par kilometer vest for Marsdiep mellom øya Texel og fastlandet ved Noord-Holland. Sandbanken har eit areal på om lag 5 km², men det nøyaktige arealet varierer på grunn av tidvatnet og dei dynamiske eigenskapane til slike sandbankar.
Saroniabukta
Saroniabukta eller Éjinabukta er ei bukt i Egearhavet i Hellas, som utgjer den austlege sida av Korinteidet. Den austlege enden av Korintkanalen, som går gjennom eidet, munnar ut i bukta. Dei saroniske øyane, som ligg i bukta, er mellom anna Salamína, Angístri, Éjina og Póros, i tillegg til mindre øyar som Pátroklos og Psyttália. Hamna Pireus, som òg er Aten si hamn, ligg i den nordaustlege enden av bukta. Strender utgjer mykje av kysten frå Póros til Epídavros, frå Galatáki til Kinéta, frå Mégara til Elevsína og frå Pireus ned til Anávyssos. Athen sitt storbyområde ligg rundt den nordlege og austlege kysten av bukta.
Forbundslandet Salzburg
Historie
Busetnad i Salzburgs går attende til forhistorisk tid. Det eldste namnet på byen, Iuvavum, går attende til keltisk busetnad. Byen var ein del av romarriket, og han vart i 690 eit bispedømme, og i 798 erkebispedømme.
Saroniabukta
Av viker i bukta finn ein Fálirobukta nær Fáliro sørvest for Athen, Elevsínabukta i nord og Kekhriésbukta i nordvest.
Forbundslandet Salzburg
Historie
Salzburg var frå mellomalderen av eit geistleg fyrstedømme, med erkebiskopen av Salzburg som herskar. Ved Wienerkongressen etter Napoleonskrigane, i 1816, vart det del av det austerrikske keisarriket.
Saroniabukta
I sørvest ligg fjellområdet Krommyonía ved Korinteidet, øyane Éjina og Póros og den vulkanske halvøya Méthana. Méthana er det yngste, aktive vulkansenteret og den nordvestlege enden av den kykladiske bogen av aktive vulkanar som øyane Mílos, Santoríni og Nísyros. Det siste utbrotet fann stad i ein undersjøisk vulkan nord for Méthana på 1600-talet. Forkastingar dominerer særleg i den nordvestlege delen av bukta.
Forbundslandet Salzburg
Forvaltning
Delstaten Salzburg er delt inn i fem ulike distrikt (Bezirke) og ein hovudstad (Statutarstadt), Salzburg:
Saroniabukta
Nord i bukta ligg det fleire raffineri, hovudsakleg i den nordlege delen, mellom anna aust for Korint og vest for Áji Theódori, ved Elevsína, Asprópyrgos, Skaramagás og Keratsíni. Den totale produksjonen til desse er den høgaste i Hellas. Desse raffineria er dei største bidragsytarane til oljeproduksjon for Athen og resten av Hellas. Det meste av olja vert eksportert, og oljetankarane kryssar sundet mellom Salamína og Pérama.
Noorderhaaks
Øya er relativt urørt av menneske og fleire sjøfuglar og selar held til her.
Saroniabukta
Namnet kjem frå den mytologiske kongen Saron, som drukna i innsjøen Psifaei (i dag kalla Psífta). Saroniabukta var ein av seks inngangar til dødsriket. Kvar av desse vart vakta av ktoniske fiendar i form av røvarar og bandittar.
Slaget ved Salamis endra utviklinga av Europa fram til i dag.
Noorderhaaks
Sandbanken vert ofte vtija av dagsturistar og som treningsstad for den nederlandske marinen og luftvåpenet.
Kasimir I av Polen
Kasimir I Fornyaren (polsk Kazimierz I Odnowiciel; var ein hertug frå Huset Piast. Han var herskar av Polen i åra 1039-1058. Han er kjend som Fornyaren fordi han klarte å samle Polen etter ein periode med forvirring og kaos, og gjeninnlemma dessuten Masovia, Schlesien og Pommern i riket. Sjølv om han de facto var monark av Polen, klarte han ikkje å krone seg sjølv til konge, både på grunn av indre og ytre vanskelegheiter (stormennene ønskte ikkje kroning og Det tysk-romerske riket protesterte).
Etter at Bezprym i 1031 hadde teke makta frå Mieszko II, reiste Rycheza og Kasimir frå Polen til Sachsen. I 1034, etter faren Mieszko II døydde, prøvde Kazimir å ta over makta, men eit opprør hos magnatane førte til at han vart forvist frå landet, og var så i Ungarn, før han drog til Tyskland.
Etter Mieszko II døydde vart situasjonen i Polen spent. Det kom til et folkeopprør mot magnatane og kyrkja, og ei gjenoppliving av heidenskapen. Masovia erklærte seg sjølvstendig under landeherren Miecław (eller Masław), og Pommern vart overteke av eit lokalt dynasti. Situasjonen i det kongelause riket vart utnytta av tsjekkarane, og den tsjekkiske hertug Břetislav I invaderte det polske territoriet i 1038 eller 1039, og etterlet landet – hovudsakleg Stor-Polen – i ruinar, der mellom anna Gniezno vart lagt i grus, og St. Adalbert relikviar vart plyndra. Samstundes erobra tsjekkarane Schlesien og Vesle-Polen.
Kasimir kom tilbake til Polen i 1039, med støtte frå den tyske keisaren (som var uroa over den auka makta til Břetislav og situasjonen på dei polske områda) og den russiske hertugen Jaroslav I. Kasimir inntok Stor-Polen og Vesle-Polen med Kraków, som han gjorde til den nye hovudstaden i riket (Gniezno og Poznań var altfor øydelagde). Han fann støtte hos magnatane, som var utslitte etter folkeoppstanden og den tsjekkiske invasjonen.
Etter at Kazimir klarte å styrke makta si og gjenoppbygge kyrkjeorganisasjonen, gjekk han inn for å gjenvinne områda Polen hadde tapt. I 1040 eller 1041 allierte han seg med Jaroslav I, og denne alliansen vart styrkt etter at Kasimir gifta seg med søstera til Jaroslavs, Maria Dobroniega. I 1047 klarte han så med hjelp frå Jaroslav å sigre over Miecław og slik gjenvinne og gjeninnlemme Masovia (og Pommern) i det polske riket. I og med at han ikkje kom til semje med Břetislav om gjeninnlemminga av Schlesien, erobra han området i 1050 – denne gongen på eiga hand. Derimot stod den tyske keisaren på Tsjekkia si side, og i 1054 i Quedlinburg avgjorde han striden ved å la Kazimir få halde på Schlesien, men samstundes måtte Polen betale ein årleg tributt.
Kasimir I klarte å gjenoppbygge riket som hadde vorte svekka etter Mieszko II døydde. Trass i at han ikkje vann tilbake krona og måtte betale tributt, klarte han å styrke landet innvendig – han gjenoppbygde kyrkjeadministrasjonen, reformerte monetærpolitikken og folkesette dei herja områda. Han etterlét eit rike som var styrkt og langt større etter Mieszko II døydde i 1034, skjønt det hadde enno ikkje vunne tilbake den same maktposisjonen som det hadde hatt under Bolesław I.
Regis Pitbull
Regis Pitbull er ein tidlegare brasiliansk fotballspelar.
Noregsmeisterskapen i fotball for menn 2008
Noregsmeisterskapen i fotball for menn 2008 er ei norsk fotballturnering. Han er den 103. Noregsmeisterskapen i fotball.
2. runde
I 2.runde av Noregsmeisterskapen kom det to store cupbomber da både Lillestrøm og Rosenborg vart slått ut av henholdsvis Eidsvoll Turn og Kristiansund BK.
Semifinale
Semifinalene vart spelt 24.-25. september 2008.
Finale
Vålerenga – Stabæk 4-1
Crêt de la Neige
Crêt de la Neige er den høgaste toppen i Jurafjella og departementet Ain (nummer 01) i Frankrike. Det har ei høgd på 1 720 meter over havet, og ein primærfaktor på 1 230 meter. Fjellet er offisielt det høgaste fjellet i Jurafjella, ein meter høgare enn Reculet, som ligg lenger sør.
Wörgl
Wörgl er ein by og ein kommune i distriktet Kufstein i forbundslandet Tirol i Austerrike. Kommunen har ei flatevidd på 19,7 km² og 13 000 ibuarar. Byen ligg 511 meter over havet, 55 km aust om Innsbruck.
Wörgl var ein landsby inntil det vart bygt jarnbane mellom Tirol og Salzburg i 1870-åra. Då staden ligg der dalane Inndalen og Brixental møtest, vart Wörgl omgåande eit trafikknutepunkt. Det førte til ei formidabel økonomisk oppgangstid med mellom anna sement- og celluloseproduksjon.
Ordinær industriproduksjon og handel er største næringsgreinene i dag, medan ein del små og mellomstore firma som driv med teknologi og logistikk gjev viktige tilskot til den lokale økonomien.
Kjende folk frå Wörgl
Romfararen Reinhard Furrer, racerbilføraren Gerhard Berger og skihopparen Stefan Horngacher var/er alle frå Wörgl.
Kenji Miyazaki
Kenji Miyazaki er ein tidlegare japansk fotballspelar.
Han spela for klubben Kyoto Purple Sanga.
Remøybrua
Remøybrua er ei bru som kryssar Nørdre Vaulen mellom Leinøya og Remøya i Herøy kommune i Møre og Romsdal. Brua er 340 meter lang. Den blei opna i 1967 og er ein del av fylkesveg 18 i Møre og Romsdal.
L'Abergement
L'Abergement  er ein kommune i distriktet Jura-Nord Vaudois i kantonen Vaud. Kommunen har kring 250 innbyggjarar.
Rangipo Desert
Rangipo Desert får 1500-2500 mm nedbør i året, og har derfor for mykje nedbør for å verta rekna som ein ekte ørken, men liknar ein ørken på grunn av det dårlege jordsmonnet, for ein stor del vulkansk oske og uttørkande vindar. Vegetasjonen er sparsam med mest kratt, og her er utspring til mange mindre bekkar som seinare renn saman til større elver, og grev djupe, taggete dalar gjennom landskapet. Vêrlaget er strengt og alpint, med innpå 270 frostnetter i året, samanlikna med mindre enn 30 i kyststroka i Hawke's Bay, 80 km mot aust. Kraftige snøfall - sjeldan å sjå andre stader på øya - er også vanlege om vinteren.
Mykje av området ligg meir enn 600 moh., og ein betydeleg del av det over 1000 moh.
På grunn av den uproduktive jorda er området for det meste ubygd. Busetnaden Waiouru, med ein militærleir ligg i sør, og mykje av den sørlegaste delen av ørkenen vert brukt til øvingsføremål. Nord for ørkenen ligg fangeleiren Rangio Prison Farm.
Mange av dei største elvene på Nordøya har utspringa sine i dette området, særleg i skråningane under Mount Ruapehu, det høgaste fjellet på Nordøya. Mellom desse er Waikato- og Whangaehu-elva, så vel som større tilførsler til Rangitikei- og Whanganui-elva.
Det går berre ein veg gjennom ørkenen, ein del av riksvegen State Highway 1, kjend som «Øydemarksvegen» (Desert Road).
Filmtriologien Ringdrotten vart spela inn på New Zealand, og scenene ved den svarte porten i Mordor vart tekne opp i Rangipo Desert i 2000.
1130 Skuld
1130 Skuld er ein hovudbelteasteroide og går i bane innanfor asteroidefamilien Flora. Han blei oppdaga den 2. september 1929 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Kyoto
Kyoto (japansk 京都市; Kyōto-shi) er ein by i Japan med 1 472 500 innbyggjarar (2006). Kyoto var hovudstad i Japan mellom 794 og 1868, før hovudstaden vart flytta til Edo, som no heiter Tokyo.